text: Gårdejer sigtet
  02 marts 2013 kl. 10.47
  En gårdejer sigtes nu for overtrædelse af brandlovgivningen, fordi han i aftes ikke sikrede sig, at en brand i nogle bigballer var ordentligt slukket.
  Episoden fandt sted på Thomashusvej nord for Haderslev klokken 19.12 i aftes.
  Her havde man været i gang med at brænde nogle bigballer af, men man havde ikke sikret sig, at branden var slukket korrekt. 
  Derfor blussede branden op igen.Det skriver Jydske Vestkysten.
  Der var ingen materiel skade ved branden, og ingen dyr eller mennesker kom noget til.
  Men det er dog stadig en overtrædelse af brandlovgivningen, og der vil derfor sandsynligvis blive udstedt en bødestraf.
  